ಹಿಂದೂ ಧರ್ಮದಲ್ಲಿ, ಚಕ್ರಗಳ ಪರಿಕಲ್ಪನೆಯು ರಹಸ್ಯವಾದ ಅಂಗರಚನೆಗೆ ಸಂಬಂಧಿಸಿದ ಜಟಿಲವಾದ ಚಿಂತನೆಗಳ ಭಾಗವಾಗಿದೆ. ಈ ಚಿಂತನೆಗಳು ಅನೇಕ ಪಠ್ಯಗಳಲ್ಲಿ ಇದ್ದು, ಅವುಗಳನ್ನು ಆಗಮಗಳು ಅಥವಾ ತಂತ್ರಗಳು ಎಂದು ಕರೆಯಲಾಗುತ್ತದೆ. ಇದು ಧರ್ಮಗ್ರಂಥಗಳ ಒಂದು ದೊಡ್ಡ ಪ್ರಧಾನ ಭಾಗವಾಗಿದ್ದು, ಇವುಗಳಲ್ಲಿ ಹೆಚ್ಚಿನವುಗಳನ್ನು ಸಂಪ್ರದಾಯವಾದಿಗಳು ತಿರಸ್ಕರಿಸಿದ್ದಾರೆ.

ಸಂಸ್ಕೃತ ಮೂಲದ ಪಠ್ಯಗಳಲ್ಲಿ ಈ ಪರಿಕಲ್ಪನೆಗಳ ಮೇಲೆ ಹಲವು ಬದಲಾವಣೆಗಳಿವೆ. ಆರಂಭದ ಪಠ್ಯಗಳಲ್ಲಿ ವಿಭಿನ್ನ ಚಕ್ರಗಳ ಮತ್ತು ನಾಡಿಗಳ ವ್ಯವಸ್ಥೆಗಳಿವೆ, ಮತ್ತು ಅವುಗಳ ನಡುವೆ ಬದಲಾಗುವ ಸಂಪರ್ಕಗಳನ್ನು ಹೊಂದಿದೆ. ವಿವಿಧ ಸಂಪ್ರದಾಯಿಕ ಮೂಲಗಳು 5, 6, 7, 8 ಅಥವಾ 12 ಚಕ್ರಗಳನ್ನು ಕೂಡ ಪಟ್ಟಿ ಮಾಡುತ್ತವೆ. ಕಾಲಕ್ರಮೇಣ, ಶರೀರದ ಮಧ್ಯರೇಖೆಯ ಜೊತೆಗೆ 6 ಅಥವಾ 7 ಚಕ್ರಗಳು ಇರುವ ಒಂದು ವ್ಯವಸ್ಥೆಯು ಪ್ರಧಾನ ಮಾದರಿಯಾಯಿತು. ಅದನ್ನು ಹಲವು ಯೋಗದ ಶಾಲೆಗಳು ಅಳವಡಿಸಿಕೊಂಡವು. ಈ ನಿರ್ದಿಷ್ಟ ವ್ಯವಸ್ಥೆಯು ಸುಮಾರು ಕ್ರಿಸ್ತಶಕ 11ನೆಯ ಶತಮಾನದಲ್ಲಿ ಜನ್ಮತಾಳಿರಬಹುದು, ಮತ್ತು ಶೀಘ್ರವಾಗಿ ವ್ಯಾಪಕವಾಗಿ ಜನಪ್ರಿಯವಾಯಿತು. ಈ ವಿಧಾನದಲ್ಲೇ ಕುಂಡಲಿನಿ "ಮೇಲೇರುವ" ವಿಷಯವನ್ನು ಹೇಳಲಾಗಿದ್ದು, ಅದು ಅನೇಕ ಚಕ್ರ ಕೇಂದ್ರಗಳನ್ನು ಹೊಕ್ಕು ತಲೆಯ ಮುಕುಟವನ್ನು ತಲುಪುತ್ತದೆ, ಮತ್ತು ಆ ಮೂಲಕ ಪರಮಾತ್ಮನ ಜೊತೆ ಒಂದಾಗುವಿಕೆ ಉಂಟಾಗುತ್ತದೆ ಎಂದು ಹೇಳುತ್ತಾರೆ.

ಹಿಂದೂ
ಪಾಶ್ಚಿಮಾತ್ಯ ನಿಷ್ಪನ್ನ ಮಾದರಿಗಳು ಮತ್ತು ವ್ಯಾಖ್ಯಾನಗಳು
ವ್ಯಾಖ್ಯಾನಗಳು
ಬೋನ್